Sero saumu tymerose Tawi a.
popyra exiketõ iirypyryme ehtoh poko:
Ritonõpo zuno pyra mã toto,
turumekase ynororo eya xine.
2 Orẽpyrahxo osekarõko mana.
Tyyrypyry onenepyra Ritonõpo mana ekarõko,
tuãnohpyra roropa ekarõko mana.
3 Mokyro otururu popyra mana,
ajohpe itamurume mana; tuaro nymyry pyra mana,
zae ehtoh riry se pyra roropa mana.
4 Tãtaxikase tahtao tynyhtoh po,
osenetupuhnõko mana popyra ehtoh riry poko.
Zae pyra ehtoh esemary ae ytoytõko mana.
kapitopyra mana.
exikety sã mana kapu pona exikety samo.
itamurume mana, akurũ pona exikety samo.
6 Zae ehtoh poko oehtoh onytyoromara mana,
ypy tõ konõto samo, yna apiakary oya zae mana,
zueme tuna konõto ehtoh samo.
Ritonõpo yna Esemy, ahno pyno mase,
onokyro tõ roropa.
7 Kure kuhse yna pyno oehtoh mana!
Ãporiry tõ zopino jerutumã po osewomãko ynanase.
8 Tuesapare ynanase onekarohpyry ke yna napyryme,
itamurume mekaroase yna a exiryke;
kure oehtoh tuna enahpỹme exikety sã mana,
moro ẽpõko mase yna a.
9 Tuna enatyry sã mase, opoe isene ynanase.
Saerehkaneme oehtoh poe, saerehkatoh enẽko ynanase.
10 Ritonõpo awaro exiketõ pyno exikehpyra exiko.
ajohpe pyra exiketõ tukurohtao xine!
onutũtũmapopyra exiko.
Jepary se pyra ase mokaro winoino.
nexiase, owõsaromepyra ropa mã toto.
